TÁJÉKOZTATÓ A KÖZSZOLGÁLTATÁSÉRT NYÚJTOTT ELLENTÉTELEZÉSRE VONATKOZÓ SZABÁLYOKRÓL

Tájékoztatjuk, hogy 2012. január 31-én hatályba lépett *az Európai Unió működéséről szóló szerződés 106. cikke (2) bekezdésének az általános gazdasági érdekű szolgáltatások nyújtásával megbízott egyes vállalkozások javára közszolgáltatás ellentételezése formájában nyújtott állami támogatásra való alkalmazásáról* szóló 2012/21/EU bizottsági határozat (HL L 7., 2012.1.11., 3-10. o.).[[1]](#footnote-1)

E határozat hatályba lépésével a közszolgáltatások nyújtását szabályozó korábbi, *az EK-Szerződés 86. cikke (2) bekezdésének az általános gazdasági érdekű szolgáltatások működtetésével megbízott vállalkozásoknak közszolgáltatással járó ellentételezés formájában megítélt állami támogatásokra történő alkalmazásáról* szóló 2005/842/EK bizottsági határozat (HL L 312, 2005.11.29., 67-73. o.) hatályát vesztette.

Felhívjuk szíves figyelmét, hogy az új 2012/21/EU bizottsági határozat 2. cikk (1) bekezdés a) pontja értelmében az ellentételezés mértéke feladatonként nem haladhatja meg évenként a 15 millió eurót.

**A közszolgáltatási szerződés kötelező tartalmi elemei:**

A 2012/21/EU bizottsági határozat 4. cikke értelmében a megbízási aktusnak (támogatási szerződésnek) a következőket kell tartalmaznia:

1. a közszolgáltatási kötelezettségek tartalma és időtartama - A 2012/21/EU bizottsági határozat 2. cikk (2) bekezdése értelmében a szerződést legfeljebb 10 évre lehet megkötni, tehát nem szükséges a szolgáltatót évente megbízni az adott feladattal;

2. a vállalkozás megnevezése és adott esetben a támogatással érintett terület;

3. a támogatást nyújtó hatóság által a vállalkozásnak adott kizárólagos vagy különleges jogok jellege;

4. az ellentételezési mechanizmus leírása és az ellentételezés kiszámításának, ellenőrzésének és felülvizsgálatának paraméterei - tehát mindenképpen előzetesen, a megbízási időszak megkezdése előtt, előre meg kell határozni, hogy milyen feladatok esetében milyen költségtípusok részesülhetnek ellentételezésben, és milyen kalkulációk (pl. előző év eredményei) alapján kell azt kiszámítani;

1. Kérjük, hogy az ellentételezés mértékének megállapításához kapcsolódóan, és a 2012/21/EU bizottsági határozat 5. cikkének való megfelelés érdekében illesszék a következő szöveget a tervezetbe:

„A támogatás mértékét a 2012/21/EU bizottsági határozat 5. cikke szerint kell megállapítani. A támogatás mértéke nem haladhatja meg a közszolgáltatás ellátásának nettó költségét, azaz a közszolgáltatás működtetésével kapcsolatban felmerült költségek és az ezzel összefüggésben keletkezett bevételek különbségét, figyelembe véve egy, a közszolgáltatás ellátásához kapcsolódó sajáttőke-rész alapján várható ésszerű profitot is.

Felhívjuk szíves figyelmét, hogy a 2012/21/EU bizottsági határozat 5. cikke több alternatív ellentételezés-számítási módot is alkalmazni rendel attól függően, hogy a közszolgáltatási feladattal megbízott vállalkozás kizárólag a tervezet szerinti tevékenységet végzi-e. Erről érintettség esetén megfelelő rendelkezéseket kell a tervezetbe illeszteni.

1. Kérjük, hogy az ellentételezés megfelelő ellenőrizhetőségének biztosítása érdekében illesszék a következő szöveget a tervezetbe:

„Amennyiben a Támogatott a közszolgáltatás körén belül és kívül is végez tevékenységeket, akkor a 2012/21/EU bizottsági határozat 5. cikkének (9) bekezdése értelmében a közszolgáltatás költségeit és bevételeit a többi szolgáltatásétól elkülönítve kell kimutatnia belső számláiban, a költségek és bevételek elkülönítésének paramétereivel együtt. A közszolgáltatáson kívül eső tevékenységek költségei magukban foglalják az összes közvetlen költséget, a közös költségek arányos részét és a megfelelő tőkemegtérülést. E költségekre nem adható ellentételezés.”

5. a túlkompenzáció elkerülésére és visszafizettetésére hozott intézkedések – Kérjük az alábbiakat beilleszteni a tervezetbe:

„Ha a kedvezményezett a 2012/21/EU bizottsági határozat 5. cikkének megfelelően meghatározott összeget meghaladó támogatásban részesül, a kedvezményezettnek a túlkompenzációt vissza kell fizetnie. Amennyiben a túlkompenzáció összege nem haladja meg az átlagos éves ellentételezés összegének 10 %-át, a túlkompenzáció átvihető a következő időszakra, és levonható az arra az időszakra fizetendő támogatás összegéből. A kedvezményezett a támogatásról olyan elkülönített elszámolást köteles vezetni, amelyből a 2012/21/EU bizottsági határozat 5. cikkének (2)-(4) bekezdésben meghatározott követelmények ellenőrizhetőek.”

6. hivatkozás *az Európai Unió működéséről szóló szerződés 106. cikke (2) bekezdésének az általános gazdasági érdekű szolgáltatások nyújtásával megbízott egyes vállalkozások javára közszolgáltatás ellentételezése formájában nyújtott állami támogatásra való alkalmazásáról* szóló 2012/21/EU bizottsági határozatra (HL L 7., 2012.1.11., 3-10. o.) a pontos címmel és a Hivatalos Lapban (HL) való megjelenésre való hivatkozással.

.

7. Kérjük, szíveskedjék továbbá a tervezetbe foglalni, hogy a 2012/21/EU bizottsági határozat 8. cikke értelmében a feleket 10 éves iratmegőrzési kötelezettség terheli.

Kiemelten felhívjuk a figyelmet a megbízás és a költségek előre meghatározottságának fontosságára, ugyanis amennyiben visszamenőlegesen kíván elszámolni a kedvezményezett költségeket, azt a Támogatásokat Vizsgáló Irodának nem áll módjában jóváhagyni.

Tájékoztatjuk, hogy a 2012/21/EU bizottsági határozatnak megfelelően megszövegezett és több évre megkötött keretszerződés esetén nem kell az annak megfelelő éves támogatási szerződéseket véleményezés céljából a TVI-nek megküldeni.

1. http://eur-lex.europa.eu/LexUriServ/LexUriServ.do?uri=OJ:L:2012:007:0003:0010:HU:PDF. [↑](#footnote-ref-1)